Buenos-Ayresda Niderlandiya qirolichasining singlisi o‘lik holda topildi

Niderlandiya qirolichasi Maksimaning kichik singlisi Ines Sorregyeta Argentinaning Buenos-Ayres shahridagi o‘z kvartirasida o‘lik holda topildi. Bu haqda “Korrespondent.net” xabar berdi.

Ta’kidlanishicha, Sorregyetaning o‘limi haqidagi ma’lumot Niderlandiya hukumati matbuot xizmati tomonidan tasdiqlangan.
Hukumat matbuot xizmati vakilining so‘zlariga ko‘ra, Niderlandiya qirolichasi Maksimaning singlisi Ines Sorregyeta 6-iyunga o‘tar kechasi vafot etgan. Ayolning o‘z joniga qasd qilgani taxmin qilinmoqda.
Politsiya hodisaga izoh bergani yo‘q. OAV esa 33 yoshli ayol stressdan aziyat chekkan bo‘lishi mumkinligi haqida yozmoqda.